Kanne 17.9.2020 – Evropská vodní doprava-sped. ym. v. parlamentti ja neuvosto

(Asia T-576/20)

(2020/C 433/68)

Oikeudenkäyntikieli: saksa

Asianosaiset

Kantajat: Evropská vodní doprava-sped. s. r. o. (Praha, Tšekki), Konakl s. r. o. (Klíčany, Tšekki), Eurex AD s. r. o. (Děčín, Tšekki), Ladislav Říha (Heřmanov, Tšekki) ja Vladimír Hurych (Ústí nad Labem, Tšekki) (edustaja: asianajaja A. Verny)

Vastaaja: Euroopan parlamentti ja Euroopan unionin neuvosto

Vaatimukset

Kantajat vaativat unionin yleistä tuomioistuinta

— kumoamaan asetuksen (EY) N:o 561/2006 ja asetuksen N:o (EU) 165/2014 muuttamisesta annetun asetuksen (EU) 2020/1054 (1), annettu työntekijöiden lähettämisestä työhön annetun direktiivin 96/71/EY (2) muuttamisesta annetun direktiivin (EU) 2018/957 (3) perusteella,

— kumoamaan asetusten (EY) N:o 1071/2009, (EY) N:o 1072/2009 ja (EU) N:o 1024/2012 muuttamisesta annetun asetuksen (EU) 2020/1055 (4), annettu työntekijöiden lähettämisestä työhön annetun direktiivin 96/71/EY muuttamisesta annetun direktiivin (EU) 2018/957 perusteella

— kumoamaan direktiiviä 96/71/EY ja direktiiviä 2014/67/EY koskevista muutoksista ja direktiivin 2006/22/EY (5) muuttamisesta annetun direktiivin (EU) 2020/1057 (6), annettu työntekijöiden lähettämisestä työhön annetun direktiivin 96/71/EY muuttamisesta annetun direktiivin (EU) 2018/957 perusteella

— sikäli kuin vaatimus otetaan tutkittavaksi, yhdistämään tämä asia unionin yleisen tuomioistuimen työjärjestyksen 68 artiklan perusteella asioiden C-626/18 ja C-620/18 kanssa yhteisen ratkaisun antamista varten

— velvoittamaan Euroopan parlamentin ja neuvoston korvaamaan välttämättömät oikeudenkäyntikulut unionin tuomioistuimen työjärjestyksen 87 artiklan 2 kohdan mukaisesti

Oikeudelliset perusteet ja pääasialliset perustelut

Kanteensa tueksi kantaja vetoaa seuraaviin kanneperusteisiin.

Määräajassa nostetun kanteen ensisijaisena kohteena ovat kantajien väittämän mukaan heitä syrjivät tai heille kilpailuoikeudellisesti epäedulliset työntekijöiden lähettämisestä työhön annetun direktiivin 96/71/EY muuttamisesta annetun direktiivin (EU) 2018/957 perusteella Euroopan parlamentin ja neuvoston antamat lainsäädäntönormit, jotka on mainittu kannekirjelmän kolmessa ensimmäisessä vaatimuskohdassa.

Edellä mainittuihin lainsäädäntönormeihin sisältyy huomattava maantieliikennealan suosiminen ns. maantieliikenne-paketin muodossa kun sitä verrataan kantajiin edelleen direktiivin (EU) 2018/957 mukaisesti sovellettaviin pakottaviin sääntelyihin.

Toissijaisesti kantajat vaativat, kuten Puolan tasavalta asiassa C-626/18 ja Unkarin tasavalta asiassa C-620/18, että direktiivi (EU) 2018/957 on kumottava osittain tai toissijaisesti, kokonaan, koska tämä direktiivi muodostaa perustan kantajien edustaman palvelusektorin esitetylle syrjinnälle.

(1) Asetuksen (EY) N:o 561/2006 muuttamisesta siltä osin kuin on kyse vuorokautista ja viikoittaista enimmäisajoaikaa, vähimmäistaukoja sekä vuorokautisia ja viikoittaisia lepoaikoja koskevista vähimmäisvaatimuksista ja asetuksen (EU) N:o 165/2014 muuttamisesta siltä osin kuin on kyse ajopiirtureilla tapahtuvasta paikannuksesta 15.7.2020 annettu Euroopan parlamentin ja neuvoston asetus (EU) 2020/1054 (EUVL 2020, L 249, s. 1)

(2) Palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon 16.12.1996 annettu Euroopan parlamentin ja neuvoston direktiivi 96/71/EY (EYVL 1997, L 18, s. 1)

(3) Palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon annetun direktiivin 96/71/EY muuttamisesta 28.6.2018 annettu Euroopan parlamentin ja neuvoston direktiivi (EU) 2018/957 (EUVL 2018, L 173, s. 16).

(4) Asetusten (EY) N:o 1071/2009, (EY) N:o 1072/2009 ja (EU) N:o 1024/2012 muuttamisesta niiden mukauttamiseksi maantieliikenteen alan kehitykseen 15.7.2020 annettu Euroopan parlamentin ja neuvoston asetus (EU) 2020/1055 (EUVL 2020, L 249, s. 17).

(5) Tieliikenteen sosiaalilainsäädännöstä annettujen neuvoston asetusten (ETY) N:o 3820/85 ja (ETY) N:o 3821/85 täytäntöönpanoa koskevista vähimmäisedellytyksistä ja neuvoston direktiivin 88/599/ETY kumoamisesta 15.3.2006 annettu Euroopan parlamentin ja neuvoston direktiivi 2006/22/EY (EYVL 2006, L 102, s. 35).

(6) Direktiiviä 96/71/EY ja direktiiviä 2014/67/EU koskevien erityisten sääntöjen vahvistamisesta siltä osin kuin on kyse maantieliikenteen alan työntekijöiden lähettämisestä työhön toiseen jäsenvaltioon ja direktiivin 2006/22/EY muuttamisesta valvontavaatimusten osalta sekä asetuksen (EU) N:o 1024/2012 muuttamisesta 15.7.2020 annettu Euroopan parlamentin ja neuvoston direktiivi UEU) 2020/1057 (EUVL 2020, L 249, s. 49).